2003R1438 — LV — 01.05.2004 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:

No

▼B

KOMISIJAS REGULA (EK) Nr. 1438/2003

(2003. gada 12. augusts),

ar ko paredz īstenošanas noteikumus attiecībā uz Kopienas flotes politiku, kura noteikta Padomes Regulas (EK) Nr. 2371/2002 III nodaļā

Gada ziņojumiem un to kopsavilkumiem, ko izstrādā Komisija saskaņā ar Padomes Regulas (EK) Nr. 2371/2002 14. pantu, skaidri jānorāda līdzsvars starp flotes zvejas intensitāti un zvejas iespējām.

Jāparedz īstenošanas noteikumi, lai nodrošinātu, ka skaidri noteikumi un procedūras ir noteikti attiecībā uz to, kā dalībvalstis pārsūta datus Kopienas zvejas flotes reģistram, un vajadzīgi jauni apstiprināšanas noteikumi, lai garantētu šādu datu kvalitāti un ticamību.

Saskaņā ar Regulu (EEK) Nr. 2930/86 galvenajā klājā ietvertās tilpības palielinājumi neietekmē to kuģu tonnāžu, kuru kopgarums nepārsniedz 15 metrus. Tādēļ šādu kuģu modernizāciju virs galvenā klāja neņem vērā, koriģējot robežlīmeņus saskaņā ar Regulas (EK) Nr. 2371/2002 11. panta 5. punktu.

Īstenošanas noteikumi ir vajadzīgi attiecībā uz dalībvalstu lēmumiem par modernizācijas darbu drošības, darba apstākļu, produktu kvalitātes un higiēnas uzlabošanas nosacījumiem uz kuģiem, kā noteikts Regulas (EK) Nr. 2371/2002 11. panta 5. punktā, lai nodrošinātu pārredzamu prasību novērtēšanu un vienādu to apstrādi, vienlaikus novēršot jebkādu zvejas intensitātes paaugstinājumu, kas var rasties šādu darbu rezultātā.

Kopējās zvejas jaudas aprēķināšanai 2003. gada 1. janvārī īpašs režīms jānodrošina tādu kuģu iekļaušanai flotē, attiecībā uz kuriem administratīvs lēmums pieņemts no 2000. gada 1. janvāra līdz 2002. gada 31. decembrim saskaņā ar šajā laikā piemērojamajiem tiesību aktiem un saskaņā ar iekļaušanas/izslēgšanas režīmu, kas paziņots Komisijai atbilstoši Lēmuma 97/413/EK 6. pantam, ja šādus kuģus iekļauj flotē ne vēlāk kā trīs gadus pēc tam, kad attiecīgā dalībvalsts pieņēmusi administratīvo lēmumu.

Jānosaka aprēķina metode, lai novērtētu, vai dalībvalstis kuģu iekļaušanu savās zvejas kuģu flotēs un izslēgšanu no tām vada saskaņā ar Regulu (EK) Nr. 2371/2002.

Ja tas ir lietderīgi robežlīmeņu noteikšanai, jāņem vērā prasības, ko dalībvalstis iesniegušas Komisijai pirms 2002. gada 31. decembra, paaugstināt to mērķus ceturtajā vairākgadu virzības programmā (VGVP IV), kas paredzēta 6. panta 2. punktā Padomes Regulā (EK) Nr. 2792/1999 ( 5 ), kurā grozījumi izdarīti ar Regulu (EK) Nr. 179/2002 ( 6 ), un 3. pantā un 4. panta 2. punktā Padomes Lēmumā 97/413/EK ( 7 ), kurā grozījumi izdarīti ar Lēmumu 2002/70/EK ( 8 ).

Cieši jāpārrauga Kopienas zvejas flotes zvejas jaudas koriģēšana, lai padarītu to atbilstošu pieejamajiem resursiem. Tālab Regulas (EK) Nr. 2371/2002 III nodaļā ir noteikti daži īpaši pasākumi.

I

NODAĻA

DARBĪBAS JOMA UN DEFINĪCIJAS

1. pants

Darbības joma

Šī regula paredz īstenošanas noteikumus Regulas (EK) Nr. 2371/2002 nodaļai par flotes politiku. To piemēro Kopienas zvejas kuģu zvejas jaudai, izņemot attiecībā uz kuģiem, kas:

2. pants

Definīcijas

Šajā regulā izmanto šādas definīcijas.

1. “GTa” vai “kopējā tādu kuģu tonnāža, kas izslēgti no flotes ar valsts atbalstu pēc 2002. gada 31. decembra” ir kopējā tādu kuģu tonnāža, kas izslēgti no flotes ar valsts atbalstu laikā no 2003. gada 1. janvāra līdz datumam, attiecībā uz kuru aprēķina GTt. Šādu vērtību 4. panta formulā, kas attiecas uz tonnāžas robežlīmeni, ņem vērā tikai saistībā ar tās jaudas apjomu, kas pārsniegusi tonnāžas samazinājumu, kurš nepieciešams, lai nodrošinātu atbilstību Regulas (EK) Nr. 2371/2002 12. panta 1. punktā paredzētajiem robežlīmeņiem.

Attiecībā uz jaunajām dalībvalstīm “GTa”; vai “kopējā tādu kuģu tonnāža, kas izslēgti no flotes ar valsts atbalstu pēc 2002. gada 31. decembra,”; ir kopējā tādu kuģu tonnāža, kas izslēgti no flotes ar valsts atbalstu laikā no 2004. gada 1. maija līdz datumam, attiecībā uz kuru aprēķina GTt.